Otazka ohladne pouzitia lieku lindynette 20
1) Mala by som mat menstruaciu 3.07 a chcela by som ukoncit na 7 dni prijem lieku aby som zistila, ci som tehotna, viem ze po 14 dni lieky zacinaju ucinkovat, ale pohlavny styk bol na 17 den a v tu dobu som si lieky nebrala vzdy o 10 vecer, ale okolo tej doby v +- 3 hodiny. test bol, ale ci presny.
Dobrý deň,
Ďakujeme za prejavenú dôveru. Antikoncepčný liek Lindynette 20 sa užíva 1 tableta denne počas 21 po sebe nasledujúcich dní. Každé ďalšie balenie sa začína užívať po 7-dňovom intervale bez tabliet. V tomto čase obvykle dochádza ku krvácaniu z vynechania. Typický čas nástupu je 2 - 3 dni po poslednej tablete a nemusí sa skončiť pred začatím užívania ďalšieho balenia. Pokiaľ sa liek užíva pravidelne, počas celej doby užívania antikoncepcie ste chránená pred otehotnením.
Pokiaľ sa užitie tablety oneskorí o menej než 12 hodín, antikoncepčná ochrana nie je narušená. Tabletu je potrebné užiť čo najskôr, keď si na to spomeniete a pokračovať v užívaní zvyšku tabliet ako zvyčajne.
Ak dôjde k otehotneniu počas užívania antikoncepcie, liek sa musí okamžite vysadiť.
Ak máte podozrenie o tom či môžete byť tehotná, odporúčam vám si urobiť tehotenský test. Relevantný a odporúčaný čas na vykonanie testu, ktorý už môže ukázať pozitívny výsledok, je v deň vynechania menštruácie. Na trhu sú však dostupné aj
tehotenské testy s vysokou cistlivosťou
, ktoré je možné vykonať najskôr 5 dní pred očakávanou menštruáciou, pričom presnosť výsledku sa pohybuje okolo 65%. Ďalšou možnosťou je navštíviť vášho gynekológa, ktorý vám spraví potrebné vyšetrenia a s určitosťou tehotenstvo potvrdí/vylúči.
Prajem pekný zvyšok dňa.
S pozdravom
Mgr. Tamara Jakúbeková